Møte seg sjøl i døra

«Møte seg sjøl i døra» er en norsk sang som ble skrevet av Øystein Sunde, og utgitt mars 2005 på Sundes musikkalbum Sånn er'e bare.TV2 programmet Absolutt Underholdning 30. mars 2005Spinner Records – Medium: Sånn er'e bare – Øystein Sunde (2005)

Sangen het opprinnelig «Vel møtt i døra» da den ble spilt første gang i forestillingen Øystein Sunde ...og vel så det som gikk på Dizzie Showteater høsten 2002.Øystein Sunde ...og vel så det – programmet som ble solgt mens forestillingen pågikk.

Teksten handler om hvordan det er å passere cirka 50 år og oppdage at det man man misliker med den yngre generasjon, er nettopp tilsvarende det man selv gjorde i sin egen unge alder. Med andre ord har man ikke så mye å slå i bordet med.Senkveld – TV2, 8. april 2005

Teksten til «Møte seg sjøl i døra» fulgte med i CD-heftet til Sånn er'e bare. Både tekst, noter og en tilhørende tegning, ble publisert i noteboka Sånn er'e bare i 2006.Sunde, Øystein (2006) Sånn er'e bare. Blåmann Musikkforlag Norge AS; Oslo. ISBN 82-462-0051-4 s. 12/13

Melodimessig sett har «Møte seg sjøl i døra» en del fellestrekk med Elvis Presleys «Trouble» fra 1958 (komponert av Jerry Leiber og Mike Stoller), men allikevel ikke nok til at den går inn under begrepet coverlåt.

 Musikere og instrumenter 

Øystein Sunde: vokal, elektrisk gitar
Tom Salisbury: piano, orgel
Stein Bull-Hansen: sologitar
Jørun Bøgeberg: bass
Knut Hem: trommer
Kari Iveland: kor
Anita Skorgan: kor

«Møte seg sjøl i døra» ble fremført av Sunde i programmet Øystein Sunde... og vel så det som ble kringkastet 25. desember 2004 på NRK1. Musikerne var Sunde (vokal, elektrisk gitar), Stein Bull-Hansen (elektrisk gitar), Knut Hem (trommer), Olga Konkova (elektrisk piano) og Olaf Kamfjord (kontrabass, kor).Medium: NRK TV Øystein Sunde... og vel så det Versjonen på dette programmet ble spilt i E-dur, mens studioversjonen er i A-dur. Ellers var teksten på siste verset mer dristig på konsert-utgaven enn hva Sunde valgte å synge på varianten fra studio.

 Referanser 

Kategori:Sanger fra 2005
Kategori:Sanger skrevet av Øystein Sunde